###### Številka: 00703-0009/2023-5

Datum: 17. 10. 2023

###### Z A P I S N I K

###### 7. seje občinskega sveta Občine Renče–Vogrsko,

###### ki je bila v torek, 17. 10. 2023, ob 16.00 uri

###### v dvorani Zorana Mušiča v kulturnem domu v Bukovici.

Sejo je sklical župan Občine Renče–Vogrsko, Tarik Žigon. Začela se je ob 16.02 uri.

**Vabljeni:** člani občinskega sveta, občinska uprava in mediji.

**Na seji so prisotni:**

1. člani občinskega sveta in župan: Urban Martinuč, Andraž Furlan, Tanja Zorn Stepančič, Stanka Abramič, Alan Rijavec, Tamara Rusjan, Vinko Jarc, Viktor Trojer, Marko Švara, Marko Furlan, Aleš Furlan, Nedeljko Gregorič, Borut Zorn, Benjamina Mikuž, Ava Rajh in Tarik Žigon.

Opravičeno odsotni: /

2. občinska uprava.

Župan pozdravi vse prisotne in ugotovi sklepčnost.

Župan da v potrditev zapisnik 6. redne seje, z upoštevanimi popravki svetnice Ave Rajh. Odpre razpravo. Razprave ni.

Župan da na glasovanje zapisnik 6. redne seje.

**Rezultat glasovanja:**

NAVZOČI: 14

ZA: 14

PROTI: 0

*V času glasovanja je odsotna svetnica Ava Rajh.*

|  |  |  |
| --- | --- | --- |
|  | ZA | PROTI |
| Urban Martinuč | X |  |
| Andraž Furlan | X |  |
| Tanja Zorn Stepančič | X |  |
| Stanka Abramič | X |  |
| Alan Rijavec | X |  |
| Tamara Rusjan | X |  |
| Vinko Jarc | X |  |
| Viktor Trojer | X |  |
| Marko Švara | X |  |
| Marko Furlan | X |  |
| Aleš Furlan | X |  |
| Nedeljko Gregorič | X |  |
| Borut Zorn | X |  |
| Benjamina Mikuž | X |  |
| Ava Rajh |  |  |

*Zapisnik je potrjen.*

Župan da v potrditev zapisnik 2. dopisne seje. Odpre razpravo. Razprave ni.

Župan da na glasovanje zapisnik 2. dopisne seje.

**Rezultat glasovanja:**

NAVZOČI: 14

ZA: 14

PROTI: 0

*V času glasovanja je odsotna svetnica Ava Rajh.*

|  |  |  |
| --- | --- | --- |
|  | ZA | PROTI |
| Urban Martinuč | X |  |
| Andraž Furlan | X |  |
| Tanja Zorn Stepančič | X |  |
| Stanka Abramič | X |  |
| Alan Rijavec | X |  |
| Tamara Rusjan | X |  |
| Vinko Jarc | X |  |
| Viktor Trojer | X |  |
| Marko Švara | X |  |
| Marko Furlan | X |  |
| Aleš Furlan | X |  |
| Nedeljko Gregorič | X |  |
| Borut Zorn | X |  |
| Benjamina Mikuž | X |  |
| Ava Rajh |  |  |

*Zapisnik je potrjen.*

**K 1) Obravnava in sprejem dnevnega reda.**

Župan preide na prvo točko dnevnega reda, ki obravnava in sprejema predlog dnevnega reda.

Predlog dnevnega reda:

Potrditev zapisnika 6. redne seje z dne 20. 6. 2023

Potrditev zapisnika 2. dopisne seje v obdobju 2. 8.-8. 8. 2023

1. Obravnava in sprejem dnevnega reda,
2. Odlok o spremembah in dopolnitvah Odloka o ustanovitvi javnega zavoda Goriška knjižnica Franceta Bevka Nova Gorica – druga obravnava (*poročevalka: Vladimira Gal Janeš, Višji svetovalec in Irena Škvarč, direktorica GK),*
3. Sklep o sofinanciranju nadstandardnih programov in zaposlitev v OŠ Lucijana Bratkoviča Bratuša Renče (*poročevalka: Vladimira Gal Janeš, Višji svetovalec in Teja Živec Kavčič, ravnateljica OŠ),*
4. Strategija razvoja občine Renče-Vogrsko za obdobje 2022-2030 (*poročevalec: Danijel Bandelj, zunanji sodelavec*),
5. Odlok o spremembah in dopolnitvah Odloka o občinskem prostorskem načrtu Občine Renče – Vogrsko – prva obravnava (*poročevalec: Tarik Žigon, župan in Viljem Fabčič, pripravljalec*),
6. Poročilo župana in pregled sklepov prejšnje seje,
7. Vprašanja in pobude svetnikov,
8. Sklep o imenovanju predstavnika javnosti v senatih za reševanje pritožb zoper delo policistov *(poročevalec: Viktor Trojer, predsednik KMVVI),*
9. Sklep o seznanitvi s polletnim poročilom Občine Renče-Vogrsko *(poročevalka: Beti Čufer, direktorica OU),*
10. Razno.

Župan odpre razpravo. Razprave ni.

Župan da na glasovanje sprejem dnevnega reda za 7. redno sejo.

**Rezultat glasovanja:**

NAVZOČI: 14

ZA: 14

PROTI: 0

*V času glasovanja je odsotna svetnica Ava Rajh.*

|  |  |  |
| --- | --- | --- |
|  | ZA | PROTI |
| Urban Martinuč | X |  |
| Andraž Furlan | X |  |
| Tanja Zorn Stepančič | X |  |
| Stanka Abramič | X |  |
| Alan Rijavec | X |  |
| Tamara Rusjan | X |  |
| Vinko Jarc | X |  |
| Viktor Trojer | X |  |
| Marko Švara | X |  |
| Marko Furlan | X |  |
| Aleš Furlan | X |  |
| Nedeljko Gregorič | X |  |
| Borut Zorn | X |  |
| Benjamina Mikuž | X |  |
| Ava Rajh |  |  |

*Dnevni res je sprejet.*

**K 2****)****Odlok o spremembah in dopolnitvah Odloka o ustanovitvi javnega zavoda Goriška knjižnica Franceta Bevka Nova Gorica – druga obravnava (poročevalka: Vladimira Gal Janeš, Višji svetovalec in Irena Škvarč, direktorica GK).**

Župan preide na 2. točko dnevnega reda, ki obravnava Odlok o spremembah in dopolnitvah Odloka o ustanovitvi javnega zavoda Goriška knjižnica Franceta Bevka Nova Gorica – druga obravnava. Besedo preda poročevalkama, Vladimiri Gal Janeš in Ireni Škvarč.

Doda, da se ob 16.04 seje udeležila tudi svetnica Ava Rajh.

Vladimira Gal Janeš povzame, da gre za drugo obravnavo in da gradivo ostaja enako kot za junijsko sejo. Pove, da se Občini Renče-Vogrsko s sprejetjem odloka spremeni status in da postane soustanoviteljica knjižnice. Posledično se spremeni sestava sveta zavoda, kjer ima tudi naša občina svojega predstavnika. Odlok je usklajen z zakonodajo.

Odlok so že sprejele MONG, Šempeter-Vrtojba, Brda in Miren-Kostanjevica. Občina Kanal bo točko obravnavala na seji v začetku novembra.

S sprejetjem odloka se za Občino Renče-Vogrsko ne spremenijo finančne obveznosti.

Večina sprememb iz prvega branja je upoštevanih.

Irena Škvarč poudari, da za občino ni finančnih posledic in da te ostajajo enake na letni ravni. Občina pa pridobi svojega predstavnika v svetu zavoda. Ostali popravki so bili zakonske narave in ne posegajo v bistvo odloka.

Župan pove, da je odlok obravnavala Statutarno pravna komisija, zato preda besedo njenemu predsedniku, Andražu Furlanu.

Andraž Furlan povzame, da je SPK odlok obravnavala in sprejela sklep, da je odlok usklajen s pravnim redom občine.

Župan pove, da je odlok obravnaval tudi Odbor za družbene dejavnosti, zato preda besedo njenemu predsedniku, Marku Švari.

Marko Švara pojasni, da so občine dolžne kriti stroške delovanja regionalnih knjižnic. S sprejetjem odloka pridobi naša občina svojega člana v svetu zavoda, dodatnega člana pridobi tudi MONG. Občina Renče-Vogrsko je prvo obravnavo opravila na 3. redni seji Občinskega sveta in podala določene predloge za spremembe.

ODD je izpostavil 27. člen v 2. odstavku, ki daje prednost glasovanju predsednika in tako ruši ravnotežje med občinami v primeru enakega števila glasov. Odbor kljub temu predlaga sprejetje odloka, obenem pa županu predlaga, da občina nadaljuje z usklajevanjem odloka v 27. členu.

Župan odpre razpravo.

Nedeljko Gregorič pove, da bo odlok podprl.

Zanima ga poslovanje knjižnice – kakšno je število zaposlenih, kakšna je njihova plača in ali digitalizacija prinaša stroškovne učinke k zmanjševanju stroškov.

* Irena Škvarč odgovori, da ima knjižnica 50 zaposlenih, 11 organizacijskih enot (osrednja knjižnica, 9 krajevnih in ena potujoča knjižnica). Del plač je financiranih z naslova Ministrstva za kulturo, točnejše podatke o plačah bo priskrbela naknadno. Pove, da knjižnica digitalizira starejše gradivo, podatkovne zbirke so sofinancirane s strani ministrstva, knjižnica ima na voljo tudi e-knjige … Vpliv digitalizacije se je najbolj pokazal v času kovida. Meni, da digitalizacija v prihodnosti ne bo zmanjševala stroškov knjižnice.

Viktor Trojer opozori na spoštovanje Poslovnika in na to, da se postavljajo samo vprašanja, ki so v skladu z dnevnim redom. Meni, da se vprašanje o poslovanju ne tiče točke o sprejemanju odloka.

Pove, da odloka ne bo podprl, saj je že v prvem branju opozoril na ohranjanje moči in vpliva na strani MONG-a, kar se kljub spreminjanju odloka ohranja.

Župan da na glasovanje Odlok o spremembah in dopolnitvah Odloka o ustanovitvi javnega zavoda Goriška knjižnica Franceta Bevka Nova Gorica – druga obravnava.

**Rezultat glasovanja:**

NAVZOČI: 15

ZA: 14

PROTI: 0

|  |  |  |
| --- | --- | --- |
|  | ZA | PROTI |
| Urban Martinuč | X |  |
| Andraž Furlan | X |  |
| Tanja Zorn Stepančič | X |  |
| Stanka Abramič | X |  |
| Alan Rijavec | X |  |
| Tamara Rusjan | X |  |
| Vinko Jarc | X |  |
| Viktor Trojer |  |  |
| Marko Švara | X |  |
| Marko Furlan | X |  |
| Aleš Furlan | X |  |
| Nedeljko Gregorič | X |  |
| Borut Zorn | X |  |
| Benjamina Mikuž | X |  |
| Ava Rajh | X |  |

*Odlok je sprejet.*

**K 3)****Sklep o** **sofinanciranju nadstandardnih programov in zaposlitev v OŠ Lucijana Bratkoviča Bratuša Renče (*poročevalka: Vladimira Gal Janeš, Višji svetovalec in Teja Živec Kavčič, ravnateljica OŠ).***

Župan preide na tretjo točko dnevnega reda, ki obravnava Sklep o sofinanciranju nadstandardnih programov in zaposlitev v OŠ Lucijana Bratkoviča Bratuša Renče. Pove, da je ravnateljica opravičila svojo odsotnost zaradi drugih obveznosti. Besedo preda poročevalki, Vladimiri Gal Janeš.

Vladimira Gal Janeš pove, da sklep predvideva financiranje zaposlitve druge dodatne učiteljice v prvem razredu OŠ Renče. Povzame, do kakšnih sprememb je prišlo od junijske seje, ko je OS sprejel sklep o sofinanciranju 0,545 zaposlitve druge strokovne delavke v Bukovici in OŠ Renče. Takrat je ravnateljica najavila možnost dveh oddelkov. V tem času se je izpisalo pet otrok. V avgustu je ravnateljica podala na ministrstvo prošnjo za oblikovanje dveh oddelkov prvega razreda. 23. avgusta je ministrstvo podalo ustrezno soglasje. Sprememba zakonodaje s 1. septembrom določa, da se drugo dodatno zaposlitev v istem razredu poimenuje »drugi učitelj«. Pristojnost zaposlovanja učiteljev in njihovo financiranje pa spada pod državo.

Dva oddelka imata sedaj manj kot 15 učencev, kar pa je normativ ob katerem država financira 10 ur zaposlitve. Junijski sklep občinskega sveta ne pokriva zaposlitev v obeh oddelkih. Ministrstvo je podalo soglasje k razpisu delovnega mesta za drugega učitelja, obenem pa je to del pravne podlage, da lahko OS pristopi k sofinanciranju. Gre za neprestano prisotnost dveh učiteljev v prvem razredu, po potrebi jih lahko ravnateljica razporedi tudi za varstvo vozačev ali druge izbirne vsebine.

Župan pojasni, da je sklep finančno podprt. Poudari, da občinski svet s potrditvijo sklepa ne potrdi celotne zaposlitve. Del zaposlitve krije država, preostanek občina.

Pojasni, da bo razlika sredstev krita iz sredstev, ki so bila prvotno namenjena za financiranje obnove šole in iz sredstev, ki so bila namenjena kritju negativnega poslovanja šole. Poudari, da bo pogodba z učiteljem sklenjena samo za določen čas.

Župan pove, da je sklep obravnaval tudi Odbor za družbene dejavnosti, zato preda besedo njenemu predsedniku, Marku Švari.

Marko Švara povzame, da je OS s sklepom 20. 6. zagotovil nadstandard drugega učitelja v prvem razredu in dodatno strokovno delavko v POŠ Bukovica. Obseg sofinanciranja je temeljil na podatkih, ki jih je občini predložila šola. Ministrstvo je podalo soglasje k delitvi oddelka šele konec avgusta. 4. septembra je ravnateljica obvestila občino, da ministrstvo ne bo krilo dveh dodatnih zaposlitev, saj se je zmanjšalo število vpisanih otrok, ohranjata pa se dva oddelka prvega razreda z manj kot 15 učenci. Opozori, da je šola zaposlila dve dodatni učiteljici, ne da bi pred tem vedela, kako bo s financiranjem.

Izpostavi, da sta v obeh oddelkih potrebne prilagoditve zaradi otrok z odločbo in otrok, ki ne razumejo slovenskega jezika in ki potrebujejo dodatno razlago. Prisotnost dodatnega učitelja bi pripomogla k integraciji in ustvarjanju podpornega okolja za učenje, nudila bi dodatno razlago in pomoč pri prehodu otrok iz vrtca v šolo.

Doda še, da pedagoška stroka redno predlaga, da s šestletniki delata dva strokovna delavca, Ministrstvo za šolstvo pa le delno sledi predlogu, saj financira drugega delavca le v deležu, preostali del pa prepušča lokalni skupnosti.

ODD je sprejel sklep, da se podpre sofinanciranje nadstandardnih programov.

Župan odpre razpravo.

Vinko Jarc vpraša, če se na šoli (za namen razumevanja tujejezičnih otrok) poučuje samo v slovenskem ali še v katerem tujem jeziku.

Pove, da bo glasoval proti, saj še vedno manjkajo pojasnila o finančni izgubi šole, zaposlitve pa se redno večajo. Zanima ga, koliko zaposlenih ima trenutno šola.

* Župan pove, da se poučuje samo v slovenskem jeziku, odgovor o številu zaposlenih pa bo naknadno podala ravnateljica šole.
* Vladimira Gal Janeš doda, da za poučevanje slovenščine tujejezičnih otrok namenja ministrstvo dodatna sredstva.

Benjamina Mikuž se zahvali poročevalki za izčrpno poročilo. Vpraša o tekočem poslovanjem šole.

* Župan pove, da bo odgovor posredovan naknadno. Občina je prejela poročilo o poslovanju za preteklo polovico leta, več o poslovanju bo znanega ob koncu leta.

Ava Rajh opomni na navodila, ki jih je občina pripravila za svoje predstavnike v svetih zavodov, saj meni, da bi lahko predstavniki poročali o tekočem stanju. Meni, da bo ukrepanje občine po prejetju končnega poročila prepozno.

* Beti Čufer pove, da je bilo navodilo z obrazci posredovano na naslove predstavnikov. Opozori, da je namen navodil ta, da predstavniki poročajo enkrat letno.

Nedeljko Gregorič zanima ga, kako je lahko pogodba o zaposlitvi sklenjena brez predhodnega soglasja in odobritve nadstandarda občine.

* Župan pove, da je pogodba z novimi zaposlenimi sklenjena za določen čas in da jo bo, v primeru nesprejetja sklepa, najverjetneje potrebno prekiniti. Poudari, da je bil normativ viden šele v prvih dneh septembra, kar je spremenilo dinamike. Tako ravnateljica kot zaposleni raje vidijo vlaganje v kader, kot pa v materialna sredstva.

Andraž Furlan pove, da bo sklep podprl, čeprav se ne strinja z načinom dela šole. Želi, da se ravnateljico opozori, da je udeležba na tako pomembnih sejah obvezna.

Meni, da je to nova realnost - da so razredi majhni in da so v skupinah tudi tujejezični otroci, ki ne poznajo slovenskega jezika in ki posledično potrebujejo dodatno razlago.

Aleš Furlan meni, da je odsotnost ravnateljice neodgovorna. Zanima ga, ali šola izvaja učenje slovenščine za tujce, ki ga financira ministrstvo in ali je šola prosila ministrstvo za dodatna sredstva za financiranje dodatnega učitelja za otroka s posebnimi potrebami. Meni, da je okrog predloga o dodatnih zaposlitvah še veliko nejasnosti in drugih možnih rešitev. Predlaga tudi, da en učitelj poučuje v obeh prvih razredih.

Povzame, da zaradi odsotnosti ravnateljice sklepa ne bo podprl.

* Župan pove, da je šola s strani ministrstva dobila odobrenih dodatnih 6 ur na teden poučevanja slovenščine.
* Vladimira Gal Janeš še doda, da ravnateljica čaka še dve odločbi o sofinanciranju za otroke s posebnimi potrebami, kar bi pomenilo financiranje fizičnega spremljevalca, ki ga financira država. Postopki še niso končani.

Borut Zorn sprašuje se, kako lahko ostale šole, ki nimajo takšnega posluha na občinah, izpeljejo uspešno izobraževanje otrok.

Pove, da bo zaradi odgovornosti do šole kot inštitucije in do izobrazbe sledečih rodov, glasoval za. Meni, da je prisotnost ravnateljice na takšnih sejah obvezna.

* Vladimira Gal Janeš pove, da ima tudi večina okoliških občin sprejeto takšno sofinanciranje, veliko pa je odvisno od številka otrok v oddelku in posledično od financiranja države.

Tamara Rusjan sprašuje, kako bodo otroci, ki v prvem razredu ne zanjo slovenskega jezika, lahko razred zaključili. Meni, da bodo zaradi tega prikrajšani ostali otroci. Strinja se s predlogom svetnika Aleša Furlana, da en dodatni učitelj poučuje v obeh prvih razredih.

* Vladimira Gal Janeš pove, da je obvezno vpisati vse otroke, četudi nimajo stalnega prebivališča v Sloveniji in najverjetneje ne bodo zaključili celotnega šolanja v tej šoli.
* Župan pove, da so učiteljice na zadnji seji zavoda izpostavile težavo s poučevanjem velike skupine otrok.

Županda na glasovanje Sklep o sofinanciranju nadstandardnih programov in zaposlitev v OŠ Lucijana Bratkoviča Bratuša Renče

**Rezultat glasovanja:**

NAVZOČI: 15

ZA: 9

PROTI: 6

|  |  |  |
| --- | --- | --- |
|  | ZA | PROTI |
| Urban Martinuč | X |  |
| Andraž Furlan | X |  |
| Tanja Zorn Stepančič | X |  |
| Stanka Abramič | X |  |
| Alan Rijavec | X |  |
| Tamara Rusjan |  | X |
| Vinko Jarc |  | X |
| Viktor Trojer | X |  |
| Marko Švara | X |  |
| Marko Furlan |  | X |
| Aleš Furlan |  | X |
| Nedeljko Gregorič |  | X |
| Borut Zorn | X |  |
| Benjamina Mikuž |  | X |
| Ava Rajh | X |  |

*Sklep je sprejet.*

**K 4)** **Strategija razvoja občine Renče-Vogrsko za obdobje 2022-2030 (poročevalec: Danijel Bandelj, zunanji sodelavec).**

Župan preide na četrto točko dnevnega reda, ki obravnava Strategijo razvoja občine Renče-Vogrsko za obdobje 2022-2030. Besedo preda poročevalcu, Danijelu Bandlju.

Danijel Bandelj predstavi strategijo in postopek njenega sprejemanja, ki traja že dve leti. Pove, da se v nekaterih nujnih primerih občina že sklicuje na to strategijo. Septembra 2023 je bila izvedena prva evalvacija, s katero so se spremenile nekatere številke v sredstvih, saj se bo zaradi povodenj spremenila dinamika črpanja državnih sredstev. Poudari, da je strategija živ dokument, ki se ga bo redno osveževalo. Celotna strategija je sestavni del gradiva za 7. redno sejo OS.

Župan preda besedo predsedniku Odbora za gospodarstvo in proračun, Urbanu Martinuču, ki je strategijo obravnaval na svoji seji.

Urban Martinuč pove, da je na seji OGP potekala širša debata o projektih, ki so predlagani v strategiji. Odbor je kot opombo predlagal ustanovitev dodatne ambulante za splošno medicino v Renčah in vpis tega predloga kot dodatek v tekstovnem delu.

OGP je soglasno predlagal sprejetje strategije.

Župan preda besedo predsedniku Odbora za okolje in prostor, Vinku Jarcu, ki je prav tako obravnaval strategijo na svoji seji.

Vinko Jarc povzame, da se je OOP seznanil s strategijo in predlaga njen sprejem.

Župan pove, da so bili predlogi s strani odborov umeščeni v predlog strategije, ki je sestavni del gradiva. Odpre razpravo.

Danijel Bandelj komentira predlog OGP in pove, da ambulanta v Renčah trenutno še sprejema nove paciente.

Borut Zorn poudari pomen sprejetja prve strategije občine v svoji zgodovini. Pove, da je bila strategija v prejšnjem mandatu umaknjena z dnevnega reda seje občinskega sveta, ker ni bila izvedena javna obravnava in razprava.

Opozori na napake v razpredelnici – razkorak od strani 85 naprej, kar se odraža v 70 milijonih pri končni vrednosti predlaganih projektov. Opozori na temeljit pregled poslanega gradiva.

Poda pobudo, da se strategijo ustrezno uredi tudi v finančnem delu.

Vpraša o velikih razlikah med prvo in drugo verzijo strategije.

* Danijel Bandelj potrdi, da so svetniki Svobode korektno sporočili popravke. Glede finančnega dela pove, da bi, če bi na današnji dan naredili evalvacijo projektov, drugače ocenili njihovo vrednost. Problem opredelitve vrednosti projekta je v tem, da je veliko odvisnega od evropskih fondov. Opozori, da država še ni sprejela svoje strategije razvoja v tem obdobju, prav tako ni sprejeta strategija regionalnega razvoja. Meni pa, da se še vedno lahko veliko naredi in izpolni velik del strategije.

Strategija nudi strateški razmislek in pomembno pomaga pri zaprošanju za dodatna proračunska sredstva.

Viktor Trojer meni, da je strategija kot knjiga želja, kjer so nabrani raznoliki projekti, njihova realizacija pa je odvisna od financ, odločitev občinskega sveta in vsakoletnega proračuna.

Pove, da bo strategijo podprl.

Ava Rajh meni, da je nujen pregled strategije, sploh v finančnem delu. Ne zdi se ji prav, da se sprejema dokument, kjer so prisotne računske napake. Nujno bi bilo potrebno uskladiti vire financiranja in vključiti projekte, ki jih je zares mogoče realizirati in ki so v skladu z vizijo razvoja občine.

* Danijel Bandelj pove, da je pripravljena excel tabela, ki je finančno usklajena in na kateri bo izvedena tudi evalvacija. V strategiji je zadanih 5 strateških ciljev, katerim bo občina poskušala enakovredno slediti.

Predlaganih je 21 ukrepov, 94 projektov, ki imajo smiselno ocenjene in utemeljene vrednosti. Meni, da je pozornost potrebno usmeriti v samo bistvo strategije – v smiselno opredeljene projekte, ki omogočajo črpanje zunanjih finančnih sredstev.

* Župan poudari, da komisije, ki pregledujejo prijave na razpise, vedno preverijo usklajenost prijave z občinsko strategijo. Ocene vrednosti projekta so v sklopu razpisa posrednega pomena.
* Ava Rajh predlaga, da se strategijo redno pregleduje in usklajuje s kohezijskimi in državnimi razpisi ter evropsko vizijo.
* Župan povzame, da sta črpanje sredstev in usklajenost pri razvoju bistvena cilja strategije.

Viktor Trojer pove, da je znesek v gradivu enak kot je v tekstualnem delu strategije. Predlaga, da si svetniki natančno preberejo poslano gradivo.

Nedeljko Gregorič meni, da mora strategija biti brez napak in s točno usklajenimi zneski. Meni še, da je področje gospodarstva premalo poudarjeno. Podpira, da se sprejema osnovno usmeritev za naslednjih 7 let, kateri bo sledilo delo občinske uprave in župana, ne glede na volitve. Opozori na vsebinsko dodelavo projektov, ko se pokažejo možnosti za njihovo prijavo glede na razpisno obdobje.

Aleš Furlan meni, da vse želje strategije ne bodo uresničene do leta 2030. Pove, da ga vrednosti projektov motijo in da je nanje že opozarjal. Poudari nujnost sprejetja strategije, ki naj bo kar se le da usklajena z evropsko in državno strategijo. Predlaga, da se pred strategijo umakne tiste projekte, ki so, zaradi drugačnih mnenj ministrstev o spremembah OPN-ja, neizvedljivi.

Predlaga umik tabele z vrednostmi, ker je zavajajoča. Apelira na upoštevanje strategije ne glede na politično pripadnost.

* Župan pojasni, da je predlagan umik, vezan na OPN, nesmiseln, saj bi to pomenilo težje utemeljevanje smiselnosti sprememb prostorskega načrta pri ministrstvih. Strategija je ključna tudi pri dodajanju teže pri pobudah za spremembo namembnosti zemljišč.

Poudari, da je ocenjena vrednost projektov zgolj predlog, saj je višino financiranja nemogoče napovedati, ker državna strategija še ni sprejeta. Obenem pa je mogoče en projekt prijaviti na več različnih razpisov, kar zopet vpliva na sredstva. Šele evalvacije na letni ravni bodo resnično ovrednotile vrednosti projektov.

* Aleš Furlan meni, da ministrstva sledijo svojim pogojem in smernicam, ne pa strategijam.

Urban Martinuč pove da je vesel, da je prišlo do obravnave strategije. Meni, da občina s sprejemanjem strategije veliko pridobi. Zahvali se vsem pripravljavcem strateškega dokumenta in svetnikom za komentarje in dobronamerne popravke.

Aleš Furlan pove, da bo občina do leta 2030 črpala sredstva, potem bo občina postala neto plačnica. Predlaga, da se strategijo čimprej sprejme in prične z izvajanjem projektov.

Župan se zahvali svetnikom za konstruktivno debato.

Župan da na glasovanje sklep o potrditvi Strategija razvoja občine Renče-Vogrsko za obdobje 2022-2030.

**Rezultat glasovanja:**

NAVZOČI: 15

ZA: 15

PROTI: 0

|  |  |  |
| --- | --- | --- |
|  | ZA | PROTI |
| Urban Martinuč | X |  |
| Andraž Furlan | X |  |
| Tanja Zorn Stepančič | X |  |
| Stanka Abramič | X |  |
| Alan Rijavec | X |  |
| Tamara Rusjan | X |  |
| Vinko Jarc | X |  |
| Viktor Trojer | X |  |
| Marko Švara | X |  |
| Marko Furlan | X |  |
| Aleš Furlan | X |  |
| Nedeljko Gregorič | X |  |
| Borut Zorn | X |  |
| Benjamina Mikuž | X |  |
| Ava Rajh | X |  |

*Strategija je sprejeta.*

**Prekinitev seje ob 17.59.**

**Nadaljevanje seje ob 18.16.**

**K 5)** **Odlok o spremembah in dopolnitvah Odloka o občinskem prostorskem načrtu Občine Renče – Vogrsko – prva obravnava (poročevalec: Tarik Žigon, župan in Viljem Fabčič, pripravljavec).**

Župan preide na peto točko dnevnega reda, ki v prvem branju obravnava Odlok o spremembah in dopolnitvah Odloka o občinskem prostorskem načrtu Občine Renče – Vogrsko. Besedo preda pripravljavcu Viljemu Fabčiču.

Viljem Fabčič povzame, da se je postopek sprememb začel 23. 8. 2018, z izdajo županovega sklepa o začetku postopka. Sprememba odloka je posledica številnih vlog in pobud občanov za spremembo namenske rabe zemljišč ter uskladitve trenutno veljavnega odloka z novo zakonodajo.

Postopek sprejemanja sprememb in dopolnitev je jasno določen s strani ministrstva, pristojnega za okolje in prostor. Pobude so bile obravnavane, preučena je bila njihova sprejemljivost za nadaljnji postopek. Sledila je priprava osnutka, na katero so nosilci urejanja prostora podali svoje mnenje. Ob tem je bila pridobljena odločba, da celovite presoje vpliva na okolje ni potrebno izvesti. Po uskladitvi s stališči mnenjedajalcev je bil pripravljen nov osnutek odloka, ki je bil javno razgrnjen. V tem času so občani lahko podali svoje pripombe, na katera je urbanist zavzel stališče. Po tem je ponovno sledila uskladitev odloka, ki je bil poslan v presojo mnenjedajalcem, kar je zavleklo postopek, ker vsa mnenja niso prispela v zakonsko določenem roku.

Končen rezultat je usklajen odlok, gre za kompromis med pobudami, zavezujočimi mnenji nosilcev urejanja prostora in zakonodaje. Upoštevanih je 371 območij sprememb - 191 pobud, 54 pobud za širitev stavbnega zemljišča, 26 uskladitev s stanjem v prostoru, 25 preoblikovanj stavbnih zemljišč, 18 krčitev v prid kmetijskega/gozdnega zemljišča, 46 sprememb med gozdnimi in kmetijskimi zemljišči.

OPN je sestavljen iz strateškega in izvedbenega dela.

Župan pove, da gre za prvo spremembo od sprejetja odloka. Povzame, da si je občina prizadevala, da bi ministrstva odobrila čim več vlog občanov, zato so bili pristojni organi večkrat pozivani za podajo mnenja.

Za nadaljnje spremembe OPN-ja predlaga, da se spremembe izpelje ločeno – poseben postopek za vloge občanov, poseben postopek za obrtno cono na Vogrskem, kjer je zahteven 18-mesečni monitoring presoje vplivov na okolje in poseben postopek za izvedbo občinskih projektov. Predlaga, da se kmalu začne z novim postopkom spremembe OPN-ja, saj je veliko pobud krajanov za spremembo namembnosti.

Župan preda besedo Andražu Furlanu, predsedniku Statutarno pravne komisije, ki je odlok obravnaval na seji.

Andraž Furlan povzame, da je SPK na seji potrdila odlok za nadaljnjo obravnavo, upoštevajoč vse uskladitve s trenutno veljavno zakonodajo. Odlok je bil do seje OS usklajen, zato SPK predlaga sprejem odloka tudi s strani Občinskega sveta.

Župan preda besedo Vinku Jarcu, predsedniku Odbora za okolje in prostor.

Vinko Jarc v imenu OOP predlaga, sprejetje odloka po pridobiti vseh mnenj s strani pristojnih ministrstev.

Župan poda še obrazložitev, da je občina prejela s strani MJU navodila o oblikovanju odlokov. Predlagan odlok je že usklajen z navodili ministrstva.

Župan odpre razpravo.

Razprave ni.

Župan da na glasovanje sklep o sprejetju Odloka o spremembah in dopolnitvah št. 1 Odloka o občinskem prostorskem načrtu Občine Renče – Vogrsko – prva obravnava.

**Rezultat glasovanja:**

NAVZOČI: 15

ZA: 15

PROTI: 0

|  |  |  |
| --- | --- | --- |
|  | ZA | PROTI |
| Urban Martinuč | X |  |
| Andraž Furlan | X |  |
| Tanja Zorn Stepančič | X |  |
| Stanka Abramič | X |  |
| Alan Rijavec | X |  |
| Tamara Rusjan | X |  |
| Vinko Jarc | X |  |
| Viktor Trojer | X |  |
| Marko Švara | X |  |
| Marko Furlan | X |  |
| Aleš Furlan | X |  |
| Nedeljko Gregorič | X |  |
| Borut Zorn | X |  |
| Benjamina Mikuž | X |  |
| Ava Rajh | X |  |

*Odlok je v prvem branju sprejet.*

**K 6) Poročilo župana in pregled sklepov prejšnje seje.**

Župan preide na šesto točko dnevnega reda, ki obravnava poročilo župana in pregled sklepov prejšnje seje. Pove, da je občinski svet sprejel Odlok o organizaciji in delovnem področju občinske uprave Občine Renče-Vogrsko, Sklep o sofinanciranju nakupa delovnih zvezkov, Soglasje k organizaciji in sistemizaciji delovnih mest v vrtcu pri Osnovni šoli Lucijana Bratkoviča Bratuša Renče, Sklep o sofinanciranju nadstandardnih programov v Podružnični osnovni šoli Vogrsko, Sklep o sofinanciranju nadstandardnih programov v Osnovni šoli Lucijana Bratkoviča Bratuša Renče in Navodilo za predstavnike ustanovitelja v organih upravljanja javnih zavodov. Sprejeti akti so bili objavljeni v Uradnih objavah št. 12/2023 z dne 27. 6. 2023. Na isti seji je občinski svet sprejel tudi Sklep o soglasju k zadolžitvi zavoda za turizem Nova Gorica in Vipavska dolina in se seznanil z Letnim poročilom Zavoda za turizem Nova Gorica in Vipavska dolina za leto 2022.

V poročilu župana izpostavi, da so aktivni vsi razpisi, potekajo prijave na razpis za občinske štipendije. Občina pripravlja prijavo na razpis za Interreg na področju požarne varnosti. Glede dela na področju okolja in prostora pove, da ostaja neasfaltiran del ceste v Oševljeku. Zaključena je obnova vodovoda na Vogrskem in Volčji Dragi, zaključeno je letno vzdrževanje gozdnih cest. Občinska uprava je imela veliko dela z vnašanjem ocen škode po toči v aplikacijo ministrstva. Projekt vodovod in kanalizacija se uspešno bliža koncu – izvajajo se priključki na objekte, ureja se elektrifikacija in nova javna razsvetljava, sledi asfaltacija cestišč, postavitev robnikov in pločnikov. Dela na državni cesti Bilje-Bukovica bodo zaključena do konca leta. Prav tako tekoče poteka obnova vodovoda na Bazari. Poudari, da se izgradnja vodovoda in kanalizacije izvaja skladno s projektom, da pa se odkrivajo tudi napake in težave, ki so v tako velikem projektu neizogibne. Pove, da s tako komunalno urejenostjo pridobijo na vrednosti vsa tamkajšnja zemljišča. Izpostavi številna pogajanja z lastniki zemljišč, ki s težavo odstopijo košček parcele za postavitev hidranta ali za javno razsvetljavo.

Doda, da je bil na dan seje izveden tehnični prevzem nadvoza nad železnico v Volčji Dragi.

Celotno poročilo župana je objavljeno kot del gradiva za 7. redno sejo Občinskega sveta.

**K 7) Vprašanja in pobude svetnikov.**

Župan preide na sedmo točko dnevnega reda, ki obravnava vprašanja in pobude svetnikov, zato jim preda besedo.

Viktor Trojer glede na izvedena plačila je razvidno, da je občina v letošnjem letu izplačala 5,88 milijonov evrov. Zanima ga, kakšno bo finančno stanje in likvidnost do konca leta in ali je predvideno dodatno zadolževanje.

Vpraša še o sodelovanju s podjetjem Arel oprema, kateremu je občina izplačala za 200.000 evrov sredstev.

* Župan pove, da se je zataknilo pri podpisu pogodbe za črpanje 1 milijona evrov iz Načrta za okrevanje in odpornost, sklep pa je bil vročen že marca. Iz lastnih sredstev je bilo plačanega približno pol milijona, ki bo nato povrnjen. Župan se je sestal na to temo z Ministrstvom za finance in Ministrstvom za naravne vire in prostor. Zagotovljeno mu je bilo, da bo v tekočem tednu pogodba podpisana. Po podpisu se lahko občina za ta znesek zadolži za čas, dokler ni mogoče začeti s črpanjem sredstev. V drugi polovici novembra bi bilo nujno pričeti s črpanjem ali z zadolžitvijo.

Občina redno izstavlja zahtevke na ministrstvo za črpanje sredstev namenjenih vodovodu. V sodelovanju z računovodstvom se redno posodablja likvidnostni plan. Za ta namen je pospešena prodaja nepremičnin. Tekoča dela vzdrževanja po občini so namensko zaustavljena.

Pojasni, da je Arel oprema ime podjetja, ki se je prijavilo na javni razpis za obnovo Zadružnega doma Vogrsko. Podjetje je izvedlo vsa rušitvena, gradbena, inštalacijska, montažna dela ter vgradnjo luči, vrat, gips plošč …

Vinko Jarc poudari, da je cesta, zaradi težke mehanizacije, ki je obnavljala vodovod na Brjah, uničena. Problematičen je asfalt, ki je postavljen brez temeljev in tako se škoda veča. Cesta se mu zdi nujna temeljite obnove.

* Župan pove, da obnova potrebuje svojo proračunsko postavko. Potrebno bo izvesti mejno obravnavo, da bo mogoče širiti cestišče, postaviti ustrezne temelje, urediti odvodnjavanje. Potreben je celosten projekt, ki bo zaradi višine stroškov umeščen v novo proračunsko leto.

Ava Rajh vpraša o razpisu za donatorska sredstva za graditev medgeneracijskega parka Lakeness. Izpostavi dobro prakso v občini Podlehnik, ki je podoben projekt izpeljala z 72.000 evrov lastnih sredstev, 50.000 pa je bilo nepovratnih sredstev iz EU sklada za regionalni razvoj. Upa, da bo občina sledila predlogu KS Bukovca-Volčja Draga, da bo Lakeness postal medgeneracijski park, zato jo zanima pridobivanje dodatnih sredstev.

Prosi za pravno podlago prodaje nepremičnine k. o. 2319 Bukovica parc. št. 464/50 po metodi neposredne pogodbe.

Opozori na ažuriranje spletne strani, kjer so zadnje objavljene seje delovnih teles iz začetka mandata.

Zanima jo prodaja Martexa in odkup parcele pri Lakenessu za izvedbo povezovalne poti.

* Župan pove, da se trenutno občina z razpisom za pridobivanje donatorskih sredstev ne ukvarja. Za območje Lakenessa je naročena študija poplavne ogroženosti, ki jo je občini naložila DRSV. Pove, da bo občina do konca leta poskušala pripraviti pravno podlago za omenjen razpis.

Za prodajo parcele 464/50 v Bukovici bo svetnica prejela dodatno pojasnilo.

Pove, da je gradivo za seje odborov in komisij ter zapisnik posameznega odbora objavljen kot gradivo za redno sejo Občinskega sveta.

Za objekt Martex pove, da je dražba zaključena, a da še ni pravnomočna, saj mora sodišče izdati ustrezen sklep. Imena kupca ne pozna. Med stečajnim upraviteljem in upniki je sklenjen dogovor, da bo izveden odvoz smeti in sanacija prostorov skladno z odredbo Inšpektorata za okolje in prostor. Odvoz naj bi bil izveden do konca leta. Predlaga, da se nov lastnik predstavi občanom in predstavi dejavnost, ki se bodo izvajala v tistih prostorih.

Na objektu ostaja poostren nadzor.

* Ava Rajh predlaga, da se takšne informacije objavi tudi na spletni strani.

Borut Zorn vpraša o preteku datuma za črpanje evropskih sredstev in o tem, ali je bila pogodba podaljšana ter kakšen je nov presečni datum.

Vpraša o vkopu daljnovoda skozi Renče.

Predlaga pripravo idejne zasnove za križišče Merljaki-Žigoni in vključitev projekta v nov proračun.

Opozori na slabo vzdrževanje poti ob reki Vipavi do ptičje opazovalnice. Pove, da ima pot veliko obiskovalcev, pokošeno pa je bilo šele prejšnji teden.

* Župan pove, da je pogodba podaljšana do konca leta, zadnji zahtevek je pričakovan konec novembra. Pridobiti je potrebno uporabno dovoljenje, dve vlogi sta že bili vloženi, potrebno jih je vložiti še štiri. Zaradi spremembe gradbenega zakona je bilo potrebno spremeniti tudi nekatera že pridobljena gradbena dovoljenja.

Pri vkopu daljnovoda v Renčah gre za prevrtavanje, lastniki zemljišč so obveščeni. Javna objava prihaja v naslednjem tednu, predvidena je tudi tiskovna konferenca. Financer del je Eles.

Projektant je že seznanjen z ureditvijo omenjenega križišča, trenutno pa daje prednost projektu vodovod in kanalizacija. Potreben bo umik droga in pridobivanje dela zasebnega zemljišča. V projektiranju je tudi omejitev cone 30 v Renčah, Bukovici in na Vogrskem.

Pot ob Vipavi je zaradi slabega izvajanja del po naročilu prevzel v reševanje režijski obrat. Z zunanjim izvajalcem je prekinjeno sodelovanje.

Nedeljko Gregorič pohvali direktorico občinske uprave, ki je hitro urgirala na poziv svetnika za košnjo ob Lakenessu. Apelira, da je nujno, da je park redno urejen in da se uredi preostanek parka. Obenem ga zanima, kdaj bo v uporabi kontejner s sanitarijami.

Vpraša, v kakšni fazi je pridobivanje zunanjih revizorjev za OŠ Renče, kot je bilo sprejeto s sklepom OS.

Zanima ga dogajanje v zvezi z Dvorcem Vogrsko in s Šampionko – vpraša o novem terminu za ogled objekta.

Opozori, da je bila javna razsvetljava ob nevihti poškodovana in da bi bilo potrebno zamenjati kontakt na centrali v Volčji Dragi. Od vzdrževalca je izvedel, da zamenjava stane 50 evrov, predlaga izdajo naročilnice.

Porosi za pojasnilo glede prodaje nepremičnin v lasti občine.

* Župan predlaga, da tako dolga vprašanja svetnik predhodno pošlje na občinsko upravo, saj si tudi župan želi podati ustrezne odgovore.

Glede javne razsvetljave pove, da se lahko napake redno sporočajo na elektronski naslov občine in da se jih nato sporoči naprej vzdrževalcu.

Glede sanitarij na Lakenessu pove, da je potrebno predhodno pridobiti enostavno gradbeno dovoljenje in uporabno dovoljenje za čistilno napravo.

OŠ Renče je pridobljene ponudbe poslala v vednost občini, dodatno poročilo pa bi morala predstaviti sama ravnateljica, ki pa je danes odsotna.

Sodni postopek za Dvorec Vogrsko se odvija na višjem sodišču v Kopru.

Ogled prostorov v Šampionki je skladno z lastnikom predlagan v začetku novega leta.

Župan pove, da se prodaja zemljišč izvaja skladno z načrtom – občina odkupuje od zasebnikov samo dele parcel, po katerih že poteka cesta. Zaradi likvidnosti občine je pospešena prodaja. Predlaga, da se svetnik za dodatna pojasnila oglasi na oddelku za okolje in prostor.

* Nedeljko Gregorič opozori, da menjava zemljišč pravno ne obstaja.
* Župan zagotovi, da so bili postopki pravilno izvedeni.

Aleš Furlan poda pobudo za ureditev ceste Stara Gora, ki jo zamaka ob večjih nalivih na odseku Vogrsko 147-175 a in izpodriva tampon. Ker je cesta nagnjena in se voda izteka na zasebno zemljišče, mora lastnik sam sanirati škodo.

Poda pobudo, da se pokosi občinsko parcelo nasproti avtobusne postaje.

Opozori, da na mostu čez Vogršček proti dvorcu segajo bambusi na cestišče. Predlaga, da občina pozove Hidotehnika k obrezovanju.

Poda pobudo, da se z MONG doseže dogovor, da se makadamsko povezovalno pot čez Oševljek, da se uredi odvodnjavanje v potok.

**K 8)** **Sklep o imenovanju predstavnika javnosti v senatih za reševanje pritožb zoper delo policistov (poročevalec: Viktor Trojer, predsednik KMVVI).**

Župan preide na osmo točko dnevnega reda, ki obravnava Sklep o imenovanju predstavnika javnosti v senatih za reševanje pritožb zoper delo policistov. Besedo preda Viktorju Trojerju, predsedniku Komisije za mandatna vprašanja, volitve in imenovanja.

Viktor Trojer pove, da na objavljen poziv ni prišla nobena prijava, zato v tej točki ne more predstaviti kandidata. V kolikor ima kdo na seji izpolnjeno prijavo, predlaga, da jo sedaj vloži. V nasprotnem primeru pa predlaga, da se ponovi razpis.

Župan odpre razpravo in opomni, da ministrstvo sprejema prijave samo do sredine oktobra.

Viktor Trojer spodbudi svetnike, da še v tem tednu oddajo prijavo, da ne bo prepozno in da se nato izvede dopisno sejo.

Aleš Furlan pove, da bi bilo za dopisno sejo potrebno sprejeti sklep, da se svetniki s tem strinjajo.

Župan pove, da lahko dopisno sejo skliče sam, če gre za nujnost sprejemanja sklepa.

Viktor Trojer ponovno predlaga, da kdo izmed svetnikov podpiše pristopno izjavo, da se naknadno pridobi ustrezna dokazila o ustreznosti kandidata in nato skliče dopisno sejo.

Župan predlaga razmislek in preverbo, ali je podaljšanje roka s strani ministrstva sploh mogoče.

**K 9)** **Sklep o seznanitvi s polletnim poročilom Občine Renče-Vogrsko (poročevalka: Beti Čufer, direktorica OU).**

Župan preide na deveto točko dnevnega reda, ki obravnava Sklep o seznanitvi s polletnim poročilom Občine Renče-Vogrsko.

Beti Čufer predstavi polletno poročilo Občine Renče-Vogrsko. Gre za prerez stanja, zato ni pričakovati, da bi bila realizacija 50%. Večina izvedba investicij se prenaša v drugo polovico. Letošnje leto je še bolj specifično zaradi projekta vodovod in kanalizacija, ki se je intenzivneje začel odvijati v drugi polovici leta. Tako prihodki kot odhodki se gibljejo okrog 31%.

Pri prilivih je razvidno, da je nižja realizacija pri NUSZ, saj se odločbe navadno pošiljajo aprila ali maja. Letošnje leto bodo izdane še pozneje zaradi sprejemanja novega odloka in informativnih izračunov. Prav tako so nižji kapitalski dohodki z naslova prodaje zemljišč, vendar se je tudi to v drugi polovici leta višje realiziralo.

Povzame, da realizacija ne odstopa bistveno od realizacij prejšnjih let.

Župan nadaljuje, da je polletno poročilo obravnaval Odbor za gospodarstvo in proračun, zato preda besedo predsedniku Urbanu Martinuču.

Urban Martinuč povzame, da se je odbor seznanil s poročilom in ugotovil enake značilnosti, kot jih je izpostavila direktorica. OGP predlaga občinskemu svetu, da potrdi seznanitev.

Župan pove, da je poročilo obravnaval tudi Odbor za okolje in prostor, zato preda besedo predsedniku.

Vinko Jarc povzame, da OOP potrjuje seznanitev s poročilom.

Župan odpre razpravo.

Razprave ni.

Župan da na glasovanje sklep Sklep o seznanitvi s polletnim poročilom Občine Renče-Vogrsko.

**Rezultat glasovanja:**

NAVZOČI: 15

ZA: 15

PROTI: 0

|  |  |  |
| --- | --- | --- |
|  | ZA | PROTI |
| Urban Martinuč | X |  |
| Andraž Furlan | X |  |
| Tanja Zorn Stepančič | X |  |
| Stanka Abramič | X |  |
| Alan Rijavec | X |  |
| Tamara Rusjan | X |  |
| Vinko Jarc | X |  |
| Viktor Trojer | X |  |
| Marko Švara | X |  |
| Marko Furlan | X |  |
| Aleš Furlan | X |  |
| Nedeljko Gregorič | X |  |
| Borut Zorn | X |  |
| Benjamina Mikuž | X |  |
| Ava Rajh | X |  |

*Sklep je sprejet.*

**K 10) Razno.**

Župan izpostavi projekt Lago, saj je bilo pridobljeno pismo o nameri investitorja in koncesionarja in predlog izvedbe parcelacije, kjer je ohranjena občinska pot ob jezeru in uvozna pot. Svetnike povabi na ogled dokumentacije in ogled zakoličbe na samem terenu.

Borut Zorn vpraša o hiši na tem istem območju, ki bi po njegovem mnenju morala biti na licitaciji.

* Župan pove, da je občina izrazila interes nakupa in prevzem objekta v naslednjem letu. Okvirne cenitve so že bile opravljene.

Nedeljko Gregorič predlaga določitev terminov za ogled nepremičnine na terenu.

* Župan pove, da bo zaradi premaknjenih količkov najprej potrebno ponovno poklicati geodeta.

Zaključek seje ob 19.50

Zapisala: Hana Šuligoj

\_\_\_\_\_\_\_\_\_\_\_\_\_\_\_\_\_

Predsedujoči

Tarik Žigon